== Uddannelse ==
Han fødtes 16. december 1708 som næstældste søn af [[Friedrich Casimir zu Lynar]], herre til [[Lübbenau]] i det [[Kursachsen|kursachsiske]] [[Lausitz]]. Da faderen tidlig døde, satte moderen, en født [[komtesse]] [[Windisch-Grätz]], ham i huset hos grev [[Henrik 24. af Reuss-Köstritz|Henrik XXIV af Reuss-Köstritz]] for sammen med dennes jævnaldrende søn, [[Henrik 6. af Reuss-Köstritz|Henrik VI]], at forberedes til universitetet. Ved det lille grevelige hof i [[Köstritz]] fik Lynar en fortræffelig, i formen noget [[Pietisme|pietistisk]], opdragelse; han tilbragte derpå 4 år med grundige studier af historie og statsvidenskaber ved universiteterne i [[Jena]] og [[Halle (Saale)|Halle]], ledsagede [[1730]] sin svoger, den svenske [[gehejmeråd]], grev [[Morits Ulrik Podebusk]], på en rejse gennem Danmark til [[Sverige]], med hvis forfatnings- og partiforhold han gjorde sig nøje bekendt, og tiltrådte endelig i det følgende år sammen med den unge grev Reuss en længere rejse omkring i [[Tyskland]], [[Holland]], [[Frankrig]] og [[England]], på hvilken han besøgte de fremmede hoffer og kom i nærmere berøring med datidens ledende statsmænd. I [[1733]] var han således udmærket godt forberedt til at indtræde i statstjeneste, og da den ældre grev Reuss netop den gang befandt sig ved det danske hof, hvor han stod i stor anseelse, bestemte både Lynar og den unge Reuss sig til at træde i dansk tjeneste; den sidste blev senere [[amtmand]] i [[Sorø Amt (1662-1793)|Sorø]] og [[overhofmester]] ved [[Sorø Akademi|Akademiet]], den første ansattes i [[Tyske Kancelli]] og bestemtes til diplomatisk tjeneste.
Titler Samfund Historie Lister_over_personer Videnskab Organisationer